
KISKŐRÖS VÁROS POLGÁRMESTERE



ELŐTERJESZTÉS
(a Képviselő-testület 2026. március 18-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN


Kiskőrös Város Önkormányzata – a Helionergy Hydra Kft. (2636 Tésa, Ady Endre utca 11.) kérelmére - kezdeményezi Kiskőrös Város településrendezési eszközeinek módosítását, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Vhr.) alapján, egyszerűsített eljárás keretében. 

A Helionergy Hydra Kft. (2636 Tésa, Ady Endre utca 11.) a Kiskőrös, 0311/189 hrsz-ú ingatlanon, mezőgazdasági övezetben 496 kVA teljesítményű napelemes kiserőművet létesített. A létesítés feltétele volt a vonatkozó jogszabály alapján, hogy a művelés alól kivett területet a termőföld igénybevételét követő 1 éven belül különleges, beépítésre nem szánt napelempark területbe soroltassa át. A termőföld igénybevétele 2025. szeptemberében megtörtént.

A Vhr. 7. § (7) bekezdés értelmében a település főépítésze a Képviselő-testületnek címzett feljegyzésben határozza meg a módosításhoz szükséges megalapozó vizsgálat és az alátámasztó javaslat tartalmát. A megalapozó vizsgálat és az alátámasztó javaslat tartalmi követelményeit a Korm. rendelet 1. és 2. számú melléklete rögzíti.

A határozat-tervezetben szereplő módosításhoz kapcsolódó megalapozó vizsgálat és alátámasztó javaslat elkészítésével kapcsolatban - a településrendezési feladat mértékére tekintettel – az önkormányzat főépítésze a határozat-tervezet 1. számú mellékletét képező feljegyzésben határozta meg a szükséges tervezési dokumentáció tartalmát.

Az eljárás költségeit a Helionergy Hydra Kft. viseli. 

A fentiek alapján javasolom, hogy a Képviselő-testület a településrendezési eszközök módosításával kapcsolatosan a határozat-tervezetben foglaltak szerint döntsön.

Kiskőrös, 2026. március 106.



	Domonyi László sk.
	polgármester 











HATÁROZAT-TERVEZET

A Képviselő-testület
1) felkéri a polgármestert, hogy Kiskőrös Város településrendezési eszközeinek (Helyi Építési Szabályzat, Településszerkezeti Terv, Szabályozási Terv) módosítását a Kiskőrös, 0311/189 hrsz-ú ingatlanon megvalósult 0,5 MW-nál kisebb teljesítményű napelemes kiserőmű tervezési területre vonatkozóan, a  mezőgazdasági övezet különleges beépítésre nem szánt napelempark övezetre történő átsorolásával készítse elő és tegye meg a szükséges eljárás lefolytatásával kapcsolatos intézkedéseket, és a módosítást egyszerűsített eljárás keretében folytassa le.
2) a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat 1. számú melléklete szerinti – a tárgyi területre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi feljegyzésben a kizárólag releváns munkarészek elkészítésével egyetért.

Felelős:  	polgármester
Határidő:  	azonnal

